Title: Gustav Vigeland + Nidarosdomen
Description: Gustav Vigeland ble født 11. april 1869, mens Nidaros Domkirkes Restaureringsarbeider (NDR) ble stiftet noen måneder senere, 19. juli 1869. Både kunstneren og katedralen har en nasjonal posisjon hver for seg, men få er kjent med at Vigeland også er en stor bidragsyter til Nidarosdomen. Praktboka Gustav Vigeland og Nidarosdomen. To nasjonale ikoner formidler ny forskning gjennom seks nyskrevne artikler og en fyldig katalog som gir et komplett bilde av Vigelands skulpturer til domkirken og alle kjente utkast til disse.0I 1897 sendte Vigeland en prøve på et skulpturrelieff til NDRs arkitekt Christie. Det som imidlertid har vært ukjent, er at han startet arbeidet med skisser til domkirken allerede i 1893. Kjartan Hauglid har samlet nye funn basert på 24 hittil ukjente brev fra Vigeland til domkirken, Karl Christian Alvestad analyserer Vigelands betydning for det moderne olavsbildet, mens Kesia E. Halvorsrud og Ingvild Hammervoll undersøker Vigelands interesse for det norrøne. Elin-Therese Aarseth tar for seg Vigelands erotiske tegninger fra studiereisen til Frankrike og England i 1900?01, som presenteres i Trondheim kunstmuseum høsten 2019?våren 2020, mens Susanne Grina Lange undersøker publikums samhandling med Vigelands skulpturer i sosiale medier. Forfatterne siterer Vigeland hyppig og bruker sin bakgrunn fra museologi, historie og kunsthistorie til å analysere Vigelands verk for et større publikum.0Boka er rikt illustrert og utgis i forbindelse med Vigelandjubileet 2019. Temaene spenner fra ikonografi og ideologi til interaksjon med Vigelands verk i sosiale medier.
Subjects: Nidarosdomen
People: Gustav Vigeland (1869-1943)